Solidariteit verslag - boere en bruinmense - meer Afrikaanse kinders gebore - Mpumalanga NewsHorn
Home Breaking News Solidariteit verslag – boere en bruinmense – meer Afrikaanse kinders gebore
Solidariteit verslag – boere en bruinmense – meer Afrikaanse kinders gebore
Babaploffing in Afrikaans
'n Babaploffing het die Afrikaanse gemeenskap getref. Bruin en wit Afrikaanssprekendes kry weer meer kinders. (Beteken dit ons gaan land oorneem? Dis hoe die ANC dit gedoen het?-Red)
Dit was een van die meer opspraakwekkende bevindings van die 2011-sensus en dit word bevestig deur 'n demografieverslag van die Solidariteit Navorsingsinstituut (SNI) wat eerskomende Woensdag uitgereik gaan word.
Hierdie babaploffing-kinders behoort dan teen vanjaar (2018) skoolgaande ouderdom te bereik het.
Meer Afrikaanse kindertjies beteken ons geslag sal meer positief moet dink en te werk moet gaan wat die toekoms betref. Dit sal verraad wees teenoor kinders wat nog in kleuterskole speel as ons hoop vir die toekoms verloor. Hierdie getalle wys dat hoop-loosheid nie 'n opsie is nie.
Hierdie kinders gaan skole, universiteite en 'n veilige omgewing benodig. Dit is duidelik dat die openbare sektor nie in staat gaan wees om vir hierdie kinders 'n onderwysaanbod te bied nie.
Die statistieke wys dat die gemeenskap veel meer verantwoordelikheid aan die dag sal moet lê. Die Solidariteit Beweging gaan aktief werk om 'n behoorlike wêreldklas- Afrikaanse onderwysoplossing vanaf kleuterskoolvlak tot op universiteitvlak te bied. Ons kan nie meer kinders hê en nie aan 'n toekoms vir hulle werk nie. Ons geslag se taak is om 'n toekoms te help bou waarin hierdie kinders vry, veilig en voorspoedig kan wees," het Hermann gesê.
Volgens Mulder is hierdie bevinding slegs een van die bevindings in die SNI se demografieverslag. Hierdie verslag fokus primêr op die getal Afrikaanssprekers en Afrikaners wat in Suid-Afrika is en in die komende dekades gaan wees. Die verslag word eerskomende Woensdag uitgereik.